

Смер: просторно планирање

Предмет: Процес израде просторног плана

СЕМИНАРСКИ РАД

**ПРОСТОРНИ ПЛАН ЈЕДИНИЦЕ ЛОКАЛНЕ САМОУПРАВЕ ИВАЊИЦА**



Студенти: Професор: др Дејан Ђорђевић

Анастасија Благојевић 15/2019 Асистент: мс Бојана Пјановић

Станислав Младеновић 143/2019

Тијана Милутиновић 24/2019

Ања Хаџић 194/2019

Београд, децембар, 2021. година

На основу члана 46. став 1. Закона п планирању и изградњи („Службени гласник РС”, бр. 1/2021) члана 32. Закона п локалној самоуправи („Службени гласник РС“, број 1/2021) и члана 40. Статута оштине Ивањица, Скупштина општине Ивањица, на седници одржаној дана 29.10.2021. године, доносе

**ОДЛУКУ**

о изради Просторног плана општине Ивањица од 2022. до 2035. године

Члан 1.

Приступа се изради Просторног плана јединице локалне самоурправе Ивањица од 2022. до 2035. године (у даљем тексту: Просторни план).

Члан 2.

Граница просторног плана обухвата административно подручје општине Ивањица са укупном површином од 1090km2 и 49 насеља са 32047 становника према Попису из 2011. године. Општински центар Ивањица броји 11715 становника.

Члан 3.

Плански основ за израду просторног плана јединице локалне самоуправе Ивањица су плански документи вишег реда:

* Просторни план Републике Србије 2010 – 2014 – 2021 („Службени Гласник РС“, бр.88/2010)
* Регионални просторни план Моравичког и Златиборског округа („Службени гласник РС”, број 60/2010)
* Просторни план подручја посебне намене Парк природе Голија („Службени гласник РС“, број 16 од 6. марта 2009)
* Просторни план подручја изворишта водоснабдевања регионалног подсистема „Рзав“(„Службени гласник РС“, број 131 од 7. децембра 2004)
* Просторно план подручја посебне намене специјалног резервата природе „Увац“

(„Службени гласник РС”, број 83 од 9. новембра 2010)

Члан 4.

Планирање, коришћење, уређење и заштита простора заснива се на принципима уређења и коришћења простора утврђеним Чланом 3. Закона о планирању и изградњи и другој законодавној регулативи.

Члан 5.

Визија планирања, коришћења, уређења и заштите планског подручја је: заштита планског подручја, достизање економске конкурентне, еколошки одрживе, социјално развијене и стабилне територије општине Ивањица.

Основни циљ планирања, коришћења, уређења и заштите планског подручја је утврђивање објективне, рационалне, економски оправдане, социјално прихватљиве и еколошки одрживе концепције просторног развоја.

Члан 6.

Концептуални оквир планирања, уређења, коришћења и заштите планског подручја заснива се на обезбеђивању услова за равномерни развој територије општине Ивањица.

Просторни план садржи нарочито полазне основе (обухват, плански хоризонт, методологија израде, реферални документи, изводи из планова вишег реда и др.); оцену стања, визију, циљеве и принципе (начела) просторног развоја; планска решења настала кроз интегрални приступ простору: природа (земљиште, шуме, воде, биодиверзитет, рељеф, стене и минерали, клима), становништво (размештај, трендови, миграције, структуре, пројекције, популациона политика), мрежа насеља и јавне службе (дефиниција насеља, полицентризам, децентрализација, урбани и рурални развој, јавне службе), инфраструктура (саобраћај, енергетика, телекомуникације, водопривреда, комунални системи), привреда (пољопривреда, шумарство, индустрија, рударство, туризам, предузетништво, инвестиције, финансије), природна и културна добра; предели; животна средина; просторна интеграција; (интеррегионалне и интрарегионалне функционалне мреже); мере и инструменти за спровођење и дугорочна развојна стратегија.

Члан 7.

Рок за израду нацрта Просторног плана је 18 месеци од дана ступања на снагу ове Одлуке.

Члан 8.

Средства за израду просторног плана обезбеђује Скупштина општине Ивањица.

Члан 9.

Носилац израде Просторног плана је Министарство надлежно за послове просторног планирања.

Члан 10.

Нацрт просторног плана биће изложен на рани јавни увид у згради скупштине општине Ивањица у трајању од 15 дана након ступања на снагу дана 17.12.2021.

Члан 11.

Одлука о изради Стратешке процене утицаја Просторног плана јединце локалне самоуправе Ивањица од 2022. до 2035. године на животну средину („Службени гласник Републике Србије 41/19) чини саставни део ове одлуке.

Члан 12.

Одлука ступа на снагу 8. дана од дана објављивања у „Службеном гласнику Републике Србије“.

Председник скупштине

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

У Београду дана 31.10.2021.

**Садржај**

[Уводне напомене 5](#_Toc90679860)

[1. Текстуални део 6](#_Toc90679861)

[1.1. Полазне основе за израду плана 7](#_Toc90679862)

[1.1.1. Обухват и опис граница подручја просторног плана 7](#_Toc90679863)

[1.1.2. Обавезе, услови и смернице из планских докумената вишег реда 7](#_Toc90679864)

[1.1.3. Анализа постојећег стања 7](#_Toc90679865)

[1.1.3.1. Природни системи и ресурси 7](#_Toc90679866)

[1.1.3.2. Становништво, насеља и јавне службе 9](#_Toc90679867)

[1.1.3.3. Привреда и привредне активности 9](#_Toc90679868)

[1.1.3.4. Технички системи 10](#_Toc90679869)

[1.1.3.5. Животна средина, природна и културна добра 11](#_Toc90679870)

[1.1.4. SWОТ анализа 11](#_Toc90679871)

[1.1.5. Вишекритеријумска анализа 12](#_Toc90679872)

[1.1.6. Општа концепција, принципи и визија просторног развоја 19](#_Toc90679873)

[1.1.6.1. Општа визија просторног развоја 19](#_Toc90679874)

[1.1.6.2. Основни принципи просторног развоја 19](#_Toc90679875)

[1.1.6.3. Општа концепција 19](#_Toc90679876)

[1.2. Планска решења просторног развоја 20](#_Toc90679877)

[2. Графички прилог 21](#_Toc90679878)

[2.1. Карта планираног стања 21](#_Toc90679879)

[3. Закључна разматрањa 23](#_Toc90679880)

[4. Литература 24](#_Toc90679881)

# Уводне напомене

Основни циљ овог семинарског рада је да се помоћу SWOT и вишекритеријумске анализе омогући преглед, утврде приоритетни циљеви и решења просторног развоја на територији општине Ивањица која представља предмет ове анализе. Такође, један од важнијих циљава рада је да се помоћу истраженог система и предлога за његов најефикаснији развој подстакну и други системи, са тежњом да се добит из овог система прелива и на све остале системе.

Концепт рада садржи два поглавља, текстуални и графички део. Текстуални део je подељен на четири подцелина с циљем да се сваки комплекс детаљније опише, док ће графички прилози све то сликовитије и јасније представити кроз карту планираног стања.

Рад започиње кратким приказом анализе постојећег стања која кроз пет комплекса даје опис тренутне ситуације у општини Ивањица. Након тога следи једна интегрална SWОТ анализа, a затим ће помоћу дефинисаних критеријума бити употребљена вишекритеријумска анализа и бити дефинисана планска решења као и пропозиције просторног развоја.

Сврха ове анализе је утврђивање свих потенцијала општине и њихово потпуно искоришћавање, али и идентификација могућих претњи и давање предлога за њихову санацију, као и побољшање квалитета живљења свих становника на територији ове општине.

У раду ће за анализу бити примењен модел социјалног учења и комуникативне акције, који подразумева да планери и грађани раде заједно, односно његове главне предности су дијалог, отворена комуникација и узајамно уважавање. Овај модел се може добро показати кроз праксу јер грађани учествују у процесу израде просторног плана што је од велике важности за разумевање дате територије, јер често локални становници боље познају простор од планера.

Комплекс који ће у овом раду бити детаљније обрађен је пољопривреда.

У овом раду главна смерница је био важећи просторни план општине Ивањица док ће остали извори бити касније наведени.

# 1. Текстуални део

## 1.1. Полазне основе за израду плана

### 1.1.1. Обухват и опис граница подручја просторног плана

Општина Ивањица се налази у југозападном делу централне Србије. У географском погледу припада Моравичком крају, и то планинском подручју које чине планине Јавор, Мучња, Голија и Радочело, рашчлањених серијом речних долина Моравице и Студенице, и њихових притока. У физичком смислу, подручје се простире у висинским зонама од 400 m н.в. (Приличко поље) до 1833 m н.в. (Јанков камен на Голији). Општина Ивањица, због преко 90% териорије изнад 600 m н.в., припада високопланинској општини. Са општинама Лучани и Горњи Милановац и градом Чачком, као центром Округа, припада Моравичком управном округу.

Површина општине износи 1090 km2. По површини коју обухвата, налази се на првом месту у Моравичком округу (заузима 36,1% територије Округа). Према последњем попису из 2011. године у општини живело је 31.963 становника.

Општина Ивањица се на северу граничи са општином Лучани, на северозападу са општином Ариље, на западу са општином Нова Варош, на југоузападу и југу са општином Сјеница, на југу са градом Новим Пазаром, на југоистоку са општином Рашка и на истоку са градом Краљевом.

Мрежу насеља општине чини систем од 49 насеља од којих само Ивањица има статус градског. То су насеља: Бедина Варош, Братљево, Брезова, Брусник, Будожеља, Буковица, Васиљевићи, Вионица, Врмбаје, Вучак, Глеђица, Градац, Дајићи, Девићи, Деретин, Добри До, Дубрава, Ерчеге, Ивањица град, Јаворска Равна Гора, Катићи, Клекова, Ковиље, Комадине, Коритник, Косовица, Куманица, Кушићи, Лиса, Луке, Мана, Маскова, Медовине, Међуречје, Мочиоци, Опаљеник, Осоница, Пресека, Прилике, Равна Гора, Радаљево, Ровине, Рокци, Свештица, Сивчина, Смиљевац, Чечина, Шареник и Шуме.

### 1.1.2. Обавезе, услови и смернице из планских докумената вишег реда

-Просторни план Републике Србије од 2010. до 2020. године.

-Регионални просорни план Моравичког и Златиборског управног округа.

-Просторни план подручја изворишта водоснабдевања регионалног подсистема „Рзав“.

-Просторни план подручја посебне намене парка природе „Голија“.

-Просторно план подручја посебне намене специјалног резервата природе „Увац“.

### 1.1.3. Анализа постојећег стања

#### 1.1.3.1. Природни системи и ресурси

*Рељеф* - Преко 90% територије општине Ивањица је на висини од преко 600 m н.в., а планине су доминантан облик рељефа (Голија, Чемерница, Кукутница, Чемерно, Радочело). Највиша тачка је Јанков камен, 1883 m који се налази на масиву Голије. Речне долине карактеришу бројне терасе различите висине.

Од *минералних сировина* издваја се лежиште антимона у пределу Лисе и Доброг дола и појаве шелита, у насељу Медовине. Камени кречњак у Рашчићима се користи за изградњу путева и градњу објеката. Налазиште филита у месту Маће користи се као кровни покривач. Налазиште украсног камена је регистровано у Лукама, а у Зечком пољу, изнад Кушића, постоје налазишта мермера.

*Речни систем* чине чисте и брзе планинске реке, од којих се издвајају: Моравица и Студеница. Ове реке спадају у бистре воде, делом бујичног карактера. Укупна дужина водотока на територији општине Ивањица износи око 215 km. Од хидролошких појава издвајају се и језера: Тичар или Дајићко језеро на северозападној страни Голије, језеро Небеска суза на месту званом Округлица, Кошанинова језера на северној страни Црепуљника и језеро Тресава у изворишном делу Јастребовачке реке, површине око 1,5 ha. Изворишни делови река Грабовице, Ношнице, Моравице и Студенице налазе се у брдско-планинском делу који је слабо насељен и где нема загађивача, те се одликују добрим квалитетом воде и представљају потенцијална изворишта воде за пиће. На целој територији општине, посебно у брдско-планинском подручју, постоји велики број извора али не постоји катастар о положају, издашности и квалитету воде. Најпознатији извор минералне воде налази се у селу Прилике, Прилички кисељак, на огранцима Мучња. Ова вода због присуства радона, урана и радијума сврстава се у радиоактивне воде. Природна изворска вода *Голијска ледена*, са надморске висине од 1100 m, из дубине од 130 m, се флашира и сврстава се у веома ретке висококвалитетне воде.

Просечна средња дневна температура износи 9,30C, док је средња температура ваздуха у вегетационом периоду 11,90C. Апсолутни температурни минимум износи -25,20C, док је апсолутни температурни максимум 38,40C. Укупна годишња количина падавина износи 920 mm, што омогућава развој ратарске и воћарске производње. Распоред падавина је релативно повољан јер се у току вегетационог периода излучи око 450 mm водених талога, али су месеци јул и август изузетно сушни. Релативна влажност ваздуха износи 78,2%. Дебљина снежног покривача креће се од 44 до 60 cm, а број снежних дана од 80 до 100 дана. Број сунчаних дана износи 100- 110 дана, а укупна инсолација 1933 h (у јулу месецу 257 h, а у фебруару 87 h).

Алувијална *земљишта* су заступљена у долини Моравице, а највеће површине заузимају између Ивањице и Прилика. Делувијална земљишта регистрована су у долини Лучке реке која се најчешће користе за пољопривредну произодњу. Кисело хумусно-силикатно земљиште и кисело смеђе земљиште доминирају у брдско-планинском појасу од 500-1000m н.в. Заступљено је на десној страни Моравице, у сливу Лучке и Осоничке реке. Кисела хумусно-силикатна земљишта имају мањи производни потенцијал. То су шумска станишта, а вегетација штити земљиште од ерозије. Кисела смеђа земљишта у брдско-планинском и планинском појасу типична су шумска земљишта. Шумске врсте дрвећа на овим земљиштима имају релативно високу продуктивност. Јављају се у сливу Студенице, од Девића до Придворице, затим у сливу Ношнице и Грабовице. Смеђе подзоласто земљиште се образује у високо-планинском појасу од 1400-1900m н.в. под мешовитим лишћарско-четинарским шумским заједницама на Голији.

На Голији у дрвном фонду бројније су лишћарске од четинарских врста, доминирају буква и смрча, а далеко је скромније учешће јеле, црног бора, храста китњака, црног бора и цера. Jужне падине обрасле су пространим ливадама и пашњацима. У смрчевим шумама очувале су се тресаве као специфични и осетљиви екосистеми.

*Пољопривредно земљиште* чини 47,1% (51288,57 ha) укупне површине Општине. Доминирају природни травњаци (64,89%). *Шуме и шумско земљиште* обухватају површину од 54065 hа,2. Шумовитост општине Ивањица износи 49,6%, и сврстава се у општине богате шумским фондом.

#### 1.1.3.2. Становништво, насеља и јавне службе

Према резултатима Пописа становништва 2011. године на територији oпштине Ивањица живело је 31.963 становника. Просечна густина насељености износи (29,32 ст/ km2). Последњи међупописни период (2002-2011) је указао на опадање броја становника. Општина Ивањица позната је по просторној мобилности становништва, те су главни правци мигрирања водили из сеоских насеља ка централним насељима, а затим из виших планинских насеља ка онима на нижим надморским висинама и у долини Моравице. У општини се уочава веома различита демографска ситуација посебно у брдско-планинским деловима. Природни услови, јако дисециран рељеф и отежани услови изградње саобраћајница условили су изолованост многих насеља (заселака). Готово сва насеља налазе се на вишим надморским висинама, изнад 600 m. Популациони раст бележи градско насеље Ивањица и поједина приградска насеља (Буковица, Бедина Варош, Прилике, Свештица, Шуме), док сеоска насеља бележе константан пад броја становника, као резултат растућег негативног природног прираштаја и високог негативног миграционог салда. Демографски најугроженија насеља су: Ковиље (15 ст.), Васиљевићи (64 ст.) и Градац (86 ст.).

Општина има све институције значајне за несметано функционисање локалне самоуправе.

#### 1.1.3.3. Привреда и привредне активности

Као и у већини општина у Србији, јача приватни сектор и развој малих и средњих предузећа и предузетништва. На територији општине Ивањица преовлађују мала предузећа, потом средња, а најмање је регистровано великих предузећа. Највише предузећа послује у сектору прерадe дрвета, текстилне и прехрамбене индустрије. Економију општине Ивањица (према народном дохотку по секторима привређивања и броју запослених по привредним секторима), карактерише прерађивачка индустрија. Главни индустријски објекти скоцентрисани су у општинском центру и у појединим насељима.Текстилна индустрија је водећа привредна грана. Подручје општине Ивањица се према одлуци Министарства пољопривреде, трговине, шумарства и водопривреде сврстава у подручја са отежаним условима рада у пољопривреди - тзв. маргинална подручја.

Пољопривреда општине Ивањица је условљена рељефом (планински крај) и специфичном микроклимом. Пољопривредно земљиште чини 49,2% (53647 ha) укупне површине општине. У структури пољопривредног земљишта оранице и баште учествовале су са 27,7% (14835 ha), ливаде са 37,0% (19833 ha), пашњаци са 28,6% (15 319 ha) и воћњаци са 6,8% (3660 ha). Доминирају природни травњаци (65,5%; 35152 ha), а сточарство представља доминантну грану пољопривреде. Број регистрованих породичних пољоприведних газдинстава на територији Општине у 2008. години износио је 2919. Већина од тих газдинстава поседује мање од 5 хектара земљишта, подељеног у бројне мале одвојене парцеле. Пољопривредно становништво чини 24,5% становништва Општине, од чега групацији активног пољопривредног становништва припада 75,3%. Индивидулани пољопривредници у укупном пољопривредном становништву Општине учествују са 71,7%. Стратешку пољопривредну активност на подручју Плана представља семенска и расадничка производња, са дугом традицијијом и оствареним резултатима признатим и у националним оквирима. Са ареалом који обухвата, као и свим компаративним предностима Општине у односу на друга производна подручја, производња кромпира (меркантилна и семенска производња) омогућила у значајној мери опстанак самих пољопривредника.

#### 1.1.3.4. Технички системи

Општина Ивањица је од Београда удаљена 224 km. Државним путем I реда Ивањица остварује везу са Ариљем и Пожегом и даље са државним путем I реда Београд-Јужни Јадран и пругом Е-79 Београд – Врбница (Бар). Преко Гуче повезана је са Чачком (државни пут II реда), преко Каоне (државни пут II реда) са Краљевом а преко Сјенице и Новог Пазара (државним путем I реда бр. 8) излази на „Ибарску магистралу” (државни пут I реда). Везу са општинама Нова Варош и Пријепоље остварује преко Сјенице (државним путем I реда и државним путем II реда). Oд свих видова саобраћаја заступљен је само друмски саобраћај. Веза са другим видовима саобраћаја своди се на везу са железничкким саобраћајем у Пожеги.

Системом за водоснабдевање општине Ивањица покривене су две месне заједнице: МЗ Ивањица (насеља Ивањица, Бедина Варош, Будожеља и Свештица) и МЗ Буковица (насеља Буковица и Шуме). Становништво сеоских насеља водом се снабдева са локалних водовода, бушених/копаних бунара или са чесми. Велики проблем представља одвођење (каналисање) отпадних вода. Степен изграђености и развијености водоводних система налази се на вишем нивоу у односу на канализационе системе, као и у већини насељених места у нашој земљи, што негативно утиче на животну средину (загађивање површинских и подземних вода, земљишта).

Дистрибуцију електричне енергије и одржавање дистрибутивне мреже врши „ЕЛЕКТРОСРБИЈА“ д.о.о. Краљево.

Гасоводна и топловодна мрежа на територији општине Ивањица још увек не постоји. Насеља немају централизоване изворе топлотне енергије, већ се систем грејања регулише појединачно. Индустријски и пословни објекти у граду и приградским насељима се загревају из локалних котларница. Постојећи топлотни извори као енергент користе чврста (угаљ) и течна горива, што негативно утиче на квалитет ваздуха. Становништво/домаћинства користе електричну енергију и огревно дрво као примарни извор топлоте.

Комуналне услуге на територији града Ивањице и приградских насеља обавља ЈКП „Комунално”. На територији општине Ивањица зелена пијаца се налази у градском насељу Ивањица и у Братљеву. У граду још постоји сточна и бувља пијаца (робна). У граду се у функцији налази више гробаља. У сваком насељу постоји сеоско гробље, о којима се старају мештани и/или управа месне заједнице. Сакупљање, транспорт, депоновање и збрињавање отпада у општини Ивањица обавља Јавно комунално предузеће „Комунално“. Отпад се организовано сакупља са територије града Ивањице и дела МЗ Ивањица, МЗ Буковица и центара МЗ Међуречје и МЗ Прилике. Садашњим режимом сакупљања отпада обухваћено је око 37% домаћинстава општине Ивањица (4000 домаћинстава). Градском депонијом „Грбавчевица” управља ЈКП „Комунално” . На територији општине постоји велики број дивљих депонија лоцираних највише на обали Моравице и других мањих река (Лучке, Грабовичке и др.) и дуж путева. На њима се одлаже кућни отпад и струготина из дрвне индустрије (индустријски отпад), хаварисана возила и гуме. Регистровано је око 150 дивљих депонија.

#### 1.1.3.5. Животна средина, природна и културна добра

Животна средина је у великој мери очувана, али и веома осетљива на притиске, па је у циљу очувања стања заштита животне средине у „Стратегији одрживог развоја општине Ивањица“, препозната као стратешки приоритет. Најважнији еколошки проблеми везани су за:

* неадекватан систем сакупљања комуналног отпада;
* неизграђена канализациона мрежа;
* непостојање система за сакупљање, одвођење и третман употребљених вода;
* систем грејања - насеља на територије Општине немају централизоване изворе топлотне енергије;
* саобраћај - оптерећност централне градске зоне због трасе државног пута I реда (бука и загађеност ваздуха).

### 1.1.4. SWОТ анализа

Основне снаге (strengths), слабости (weaknesses), могућности (opportunities) и претње (threats) на територији општине Ивањица су:

|  |  |
| --- | --- |
| Предности | Слабости |
| -Богатство минералних сировина;  -Повољне климатске карактеристике;  -Bисококвалитетне воде за пиће;  -Bелики проценат шумовитости;  -Потенцијали обновљивих извора енергије (хидропотенцијал, дрвна биомаса, енергија сунца);  -Bелики удео пољопривредног земљишта;  -Близина откупних места и прерађивачких капацитета. | -Велика рашчлањеност рељефа (велики нагиби терена);  -Скромна механизација;  -Недовољно развијена инфраструктура у брдско-планинским деловима;  -Недовољна искоришћеност обновљивих извора енергије;  -Напуштање пољопривредних имања због миграција;  -Непостојање централног градског грејања;  -Неизграђена канализациона мрежа;  -Велики број депонија;  -Неадекватан систем прикупљања отпада;  -Угроженост водотокова;  -Депопулација и неповољна старосна структура. |
| Могућности | Претње |
| -Подизање нивоа свести о потреби заштите животне средине;  -Положај општине (тромеђа три региона) који отвара могућности за регионално повезивање;  -Удруживање привредника у кластере;  -Развој малих и средњих предузећа;  -Подизање нивоа свести о потреби заштите животне средине. | -Миграције становништва са села;  -Слабо регионално повезивање;  -Лош квалитет локалне путне мреже;  -Неулагања у пољопривредну производњу;  -Конфигурација рељефа и неизграђена саобраћајна инфраструктура. |

### 1.1.5. Вишекритеријумска анализа

Приликом израде вишекритеријумске анализе коришћени су следећи критеријуми- надморска висина, бонитет тла, радно способно становништво, механизација, близина путева и браунфилда, падавине и инсолација. Главне смернице за ову анализу били су подаци надморске висине и радно способног становништва по насељима. Приликом реализације планских решења потребно је све остале критеријуме детаљније обрадити и анализирати ради што бољег увида у целокупни пољопривредни систем.

1. *Надморска висина*

Преко 90% територије општине Ивањица је на висини од преко 600 m н.в. а доминантан облик рељефа су планине, што целу територију чини јако неповољном по питању међусобног повезивања. Сва насеља у општини разврстана су по следећим категоријама: до 500m, од 500-800m, од 800-1000m, и преко 1000m. Према својој просечној надморској висини, свако насеље општине сврстано је у одређену категорију, с тим у вези, установљено је да само једно насеље лежи на надморској висини до 500 m, 17 насеља припада категорији од 500-800 m н.в., 27 је у категорији 800-1000 m н.в, а свега 4 насеља се простиру на надморској висини од преко 1000 m. Класификацију насеља по надморским висинама можемо видети у табели бр.1.

*Табела бр.1: Категоризација насеља према надморској висини*

|  |  |  |  |
| --- | --- | --- | --- |
| до 500 m | 500-800 m | 800-1000 m | преко 1000 m |
|  | Бедина Варош |  |  |
|  |  | Братљево |  |
|  | Брезова |  |  |
|  |  | Брусник |  |
|  | Будожеља |  |  |
| Буковица |  |  |  |
|  |  | Васиљевићи |  |
|  |  | Вионица |  |
|  | Врмбаје |  |  |
|  |  | Вучак |  |
|  | Глеђица |  |  |
|  |  | Градац |  |
|  |  |  | Дајићи |
|  | Девићи |  |  |
|  |  | Деретин |  |
|  |  | Добри до |  |
|  |  | Дубрава |  |
|  |  | Ерчеге |  |
|  |  | Јаворска равна гора |  |
|  |  | Катићи |  |
|  |  | Клекова |  |
|  | Ковиље |  |  |
|  | Комадине |  |  |
|  |  | Коритник |  |
|  | Косовица |  |  |
|  | Куманица |  |  |
|  |  | Кушићи |  |
|  | Лиса |  |  |
|  |  | Луке |  |
|  |  | Мана |  |
|  | Маскова |  |  |
|  |  | Медовине |  |
|  | Међуречје |  |  |
|  |  | Мочиоци |  |
|  |  | Опаљеник |  |
|  |  | Осоница |  |
|  |  |  | Пресеке |
|  | Прилике |  |  |
|  |  |  | Равна гора |
|  | Радаљево |  |  |
|  |  | Ровине |  |
|  |  | Рокци |  |
|  | Свештица |  |  |
|  |  | Сивчина |  |
|  |  | Смиљевац |  |
|  |  | Чечина |  |
|  |  | Шареник |  |
|  | Шуме |  |  |
|  |  |  | Средња река |

*Извор: Стаменковић, Ћ. С., Бачевић, М. Географија насеља. Универзитет у Београду: Географски факултет, 1992. година.*

1. *Бонитет тла*

Територија општине Ивањица припада четвртом реону. Подручје овог реона претежно се простире преко 1000 м надморске висине. Бонитет земљишта претежно одговара V, VI, VII и VIII бонитетној класи.

У укупној површини пољопривредног земљишта највећи удео има земљиште VII класе (20.131 ha) и земљиште VI класе (17.926 ha). Према катастарским подацима општина располаже са свега 34 ha земље I класе, 349 ha II класе, 1166 ha III класе, 1624 ha IV класе и 2870 ha земљишта V катастарске класе.

1. *Радно способно становништво*

Највећи део пољопривредних површина налази се у поседу породичних газдинстава (око 94%). Број регистрованих породичних пољоприведних газдинстава на територији Општине у 2008. години износио је 2919. Већина од тих газдинстава поседује мање од 5 хектара земљишта, подељеног у бројне мале одвојене парцеле. Пољопривредно становништво чини 24,5% становништва Општине, од чега групацији активног пољопривредног становништва припада 75,3%. Индивидулани пољопривредници у укупном пољопривредном становништву Општине учествују са 71,7%. Неповољна старосна и неадеквана квалификациона и образовна структура одлике су радне снаге ангажоване у пољопривреди.

Процена је да је просечна старост пољопривредне радне снаге 45 година, да 50% пољопривредне радне снаге има основно и непотпуно основно образовање, 45% средње образовање, и 5% више и високо образовање.

Што се тиче нивоа квалификација носилаца, управника, односно доносилаца одлука на пољопривредним газдинствима, 4884 њих има само пољопривредно искуство стечено праксом, 37 их има курсеве из области пољопривреде, 62 их има пољопривредну школу, 2383 их има неку другу средњу школу, 53 их има вишу пољопривредну школу или факултет, 309 их има неку другу вишу школу или факултет, а 181 их је похађало курсеве о пољопривреди у 2012. години.запослени на газдинству.

*Табела бр.2: Радно способно становништво по насељима*

|  |  |  |  |  |  |
| --- | --- | --- | --- | --- | --- |
| Редни број | Насеља | 15-29 | 30-44 | 45-59 | преко 60 |
| 1. | Бедина Варош | 365 | 595 | 433 | 287 |
| 2 | Братљево | 10 | 20 | 32 | 59 |
| 3 | Брезова | 59 | 84 | 94 | 189 |
| 4 | Брусник | 42 | 77 | 68 | 123 |
| 5 | Будожеља | 38 | 38 | 41 | 77 |
| 6 | Буковица | 294 | 356 | 393 | 359 |
| 7 | Васиљевићи | 6 | 10 | 14 | 13 |
| 8 | Вионица | 20 | 34 | 50 | 73 |
| 9 | Врмбаје | 44 | 53 | 71 | 104 |
| 10 | Вучак | 18 | 23 | 72 | 105 |
| 11 | Глеђица | 12 | 26 | 41 | 96 |
| 12 | Градац | 9 | 14 | 10 | 29 |
| 13 | Дајићи | 24 | 26 | 48 | 106 |
| 14 | Девићи | 28 | 19 | 64 | 28 |
| 15 | Деретин | 18 | 26 | 41 | 68 |
| 16 | Добри До | 23 | 44 | 58 | 98 |
| 17 | Дубрава | 301 | 341 | 414 | 421 |
| 18 | Ерчеге | 13 | 14 | 25 | 83 |
| 19 | Јаворска Равна Гора | 3 | 13 | 20 | 57 |
| 20 | Катићи | 22 | 14 | 26 | 32 |
| 21 | Клекова | 8 | 10 | 19 | 51 |
| 22 | Ковиље | 3 | 7 | 2 | 6 |
| 23 | Комадине | 22 | 21 | 45 | 67 |
| 24 | Коритник | 47 | 67 | 88 | 130 |
| 25 | Косовица | 8 | 19 | 41 | 81 |
| 26 | Куманица | 31 | 31 | 52 | 67 |
| 27 | Кушићи | 90 | 89 | 134 | 122 |
| 28 | Лиса | 147 | 162 | 221 | 306 |
| 29 | Луке | 130 | 174 | 225 | 268 |
| 30 | Мана | 36 | 40 | 51 | 48 |
| 31 | Маскова | 22 | 27 | 44 | 75 |
| 32 | Медовине | 5 | 12 | 20 | 54 |
| 33 | Међуречје | 25 | 32 | 28 | 38 |
| 34 | Мочиоци | 21 | 11 | 22 | 41 |
| 35 | Опаљеник | 18 | 27 | 43 | 108 |
| 36 | Осоница | 120 | 150 | 188 | 212 |
| 37 | Пресека | 37 | 55 | 72 | 152 |
| 38 | Прилике | 247 | 234 | 301 | 344 |
| 39 | Радаљево | 173 | 169 | 198 | 233 |
| 40 | Ровине | 8 | 7 | 12 | 31 |
| 41 | Рокци | 55 | 73 | 96 | 126 |
| 42 | Свештица | 279 | 270 | 348 | 195 |
| 43 | Сивчина | 13 | 33 | 34 | 98 |
| 44 | Смиљевац | 15 | 9 | 30 | 49 |
| 45 | Чечина | 21 | 39 | 42 | 71 |
| 46 | Шареник | 68 | 75 | 88 | 173 |
| 47 | Шуме | 196 | 278 | 291 | 264 |

*Извор: Републички завод за статистику Србије: Књига 2. Становништво према старости и полу, по насељима.Београд, 2011. година.*

1. *Близина путева*

Инфраструктурно, рурални простор (сеоска насеља) је неразвијен у односу на градско и приградска насеља општине. Посебан проблем представљају брдско-планински предели који су тешко проходни због саме конфигурафије терена.

1. *Близина браунфилда*

У општини Ивањица можемо издвојити једну браунфилд (*brownfield*) локацију, и то је *Darex D.О.О.*- укупне површина земљишта: 43864 m2; укупна површина објекта: 3000 m2. Претежна делатност предузећа је била производња прекривача за под и тепиха.

1. *Падавине*

На простору Ивањице годишњи распоред падавина има одлике климе средње Европе због утицаја пасата, који доносе влагу са Атлантика. Режим падавина је у директној корелацији са развојем вегетације, а максимуми падавина, нарочито краћег трајања (20 мин.) и десетогодишњег повратног периода су од значаја за димензионисање атмосферске канализације. Годишња сума падавина у Ивањици просечно износи око 920 mm атмосферског талога, што омогућава развој ратарске и воћарске производње. Распоред падавина је релативно повољан јер се у току вегетационог периода излучи око 450 mm водених талога. Обронци Голије добијају и преко 1000 mm, па у котлини има довољно воде. Распоред падавина је неравномеран и максимум се јавља у јуну док су јул и август изразито сушни, а минимум је у зимском периоду 166 mm и то искључиво у виду снега. Јесен је нешто сувља од пролећа, што погодује усевима. Дебљина снежног покривача креће се од 44 до 60 cm, а број снежних дана од 80 до 100 дана. Средња годишња температура ваздуха је мања од 6°C.

1. *Инсолација*

Број сунчаних дана износи 100-110 дана, а укупна инсолација 1933 h (у јулу месецу 257 h, а у фебруару 87 h).

1. *Механизација*

Постојеће стање физичких ресурса (механизације, опреме и објеката) је веома неповољно. Они су технолошки застарели у мери да не могу да обезбеде раст продуктивности сектора пољопривреде и испуњеност стандарда заштите животне средине и хигијене. Веома мали број домаћинстава поседује тракторе са свим прикључцима (мање од 5%), а старост механизације се креће у просеку од 25 до 30 година.

Оцена стања према одабраним критеријумима

*Табела бр.3: Зонирање насеља према надморској висини и радно способном становништву*

|  |  |  |  |  |  |  |
| --- | --- | --- | --- | --- | --- | --- |
| Редни број | Насеља | воћарство | | повртарство | шумарство | сточарство |
| малина | шљива |
| 1 | Бедина Варош | 4 | 4 | 3 | 1 | 2 |
| 2 | Братљево | 2 | 2 | 1 | 3 | 4 |
| 3 | Брезова | 4 | 4 | 3 | 1 | 2 |
| 4 | Брусник | 2 | 2 | 1 | 3 | 4 |
| 5 | Будожеља | 4 | 4 | 3 | 1 | 2 |
| 6 | Буковица | 3 | 3 | 4 | 1 | 2 |
| 7 | Васиљевићи | 2 | 2 | 1 | 3 | 4 |
| 8 | Вионица | 2 | 2 | 1 | 3 | 4 |
| 9 | Врмбаје | 4 | 4 | 3 | 1 | 2 |
| 10 | Вучак | 2 | 2 | 1 | 3 | 4 |
| 11 | Глеђица | 4 | 4 | 3 | 1 | 2 |
| 12 | Градац | 2 | 2 | 2 | 3 | 4 |
| 13 | Дајићи | 2 | 2 | 1 | 4 | 3 |
| 14 | Девићи | 4 | 4 | 3 | 1 | 2 |
| 15 | Деретин | 2 | 2 | 1 | 4 | 3 |
| 16 | Добри До | 2 | 2 | 1 | 4 | 3 |
| 17 | Дубрава | 2 | 2 | 1 | 4 | 3 |
| 18 | Ерчеге | 2 | 2 | 1 | 4 | 3 |
| 19 | Јаворска равна гора | 2 | 2 | 1 | 4 | 3 |
| 20 | Катићи | 2 | 2 | 1 | 4 | 3 |
| 21 | Клекова | 2 | 2 | 1 | 3 | 4 |
| 22 | Ковиље | 4 | 4 | 3 | 1 | 2 |
| 23 | Комадине | 4 | 4 | 3 | 1 | 2 |
| 24 | Коритник | 2 | 2 | 1 | 3 | 4 |
| 25 | Косовица | 4 | 4 | 2 | 1 | 3 |
| 26 | Куманица | 4 | 4 | 2 | 1 | 3 |
| 27 | Кушићи | 2 | 2 | 1 | 3 | 4 |
| 28 | Лиса | 4 | 4 | 2 | 1 | 3 |
| 29 | Луке | 2 | 2 | 1 | 3 | 4 |
| 30 | Мана | 3 | 3 | 1 | 2 | 4 |
| 31 | Маскова | 4 | 4 | 3 | 1 | 2 |
| 32 | Медовине | 2 | 2 | 1 | 3 | 4 |
| 33 | Међуречје | 4 | 4 | 3 | 1 | 2 |
| 34 | Мочиоци | 2 | 2 | 1 | 3 | 4 |
| 35 | Опаљеник | 2 | 2 | 1 | 3 | 4 |
| 36 | Осоница | 2 | 2 | 1 | 3 | 4 |
| 37 | Пресека | 2 | 2 | 1 | 4 | 3 |
| 38 | Прилике | 4 | 4 | 3 | 1 | 2 |
| 39 | Радаљево | 4 | 4 | 3 | 1 | 2 |
| 40 | Ровине | 2 | 2 | 1 | 4 | 3 |
| 41 | Рокци | 2 | 2 | 1 | 4 | 3 |
| 42 | Свештица | 4 | 4 | 3 | 1 | 2 |
| 43 | Сивчина | 2 | 2 | 1 | 4 | 3 |
| 44 | Смиљевац | 2 | 2 | 1 | 4 | 3 |
| 45 | Чечина | 2 | 2 | 1 | 4 | 3 |
| 46 | Шареник | 2 | 2 | 1 | 4 | 3 |
| 47 | Шуме | 4 | 4 | 3 | 1 | 2 |

**Коментар:** На територији општине Ивањица постоји мрежа од 49 насеља, различитих демографских, функционалних и физиономских својстава. Сва насеља, изузев градског, бодовали смо користећи два критеријума: надморска висина насеља и укупан број радно способног становништва. На основу тих критеријума издвојили смо 4 категорије погодности за одређену пољопривредну производњу. Бодовање критеријума извршили смо на основу следећих параметара:

4-Најповољнији

3-Повољан

2-Делимично повољан

1-Неповољан

Први од критеријума који смо урадили је била надморска висина. Користећи се подацима из књиге, Географија насеља, дошли смо до података о надморској висни за свако насеље. Потом смо извршили класификацију свих насеља према произвољним параметрима (насеља до 500 m.н.в., 500-800 m.н.в, 800-1000 m.н.в, преко 1000 m.н.в.). Пронашли смо податке на којим надморским висинама најбоље успевају одређене пољопривредне културе и делатности, ослањајући се на већ традиционални начин бављења пољопривредом у тим насељима. На основу ове поделе одредили смо најпогоднији тип пољопривредне производње за свако насеље. Те податке смо сјединили са информацијама које смо добили о радно способном становништву (од 15 до 64 година) по насељима и формирали интегралну табелу. У тој табели смо издвојили четири доминантна типа пољопривредне производње (воћарство, повртарство, сточарство и шумарство) које смо дефинисали, на основу добијених резултата, као најповољнија и најефикаснија за даљи развој на том простору.

### 1.1.6. Општа концепција, принципи и визија просторног развоја

#### 1.1.6.1. Општа визија просторног развоја

Дугорочна визија просторног развоја општине Ивањица јесте да она постане: територијално и функционално интегрисана, демографски унапређена, инфраструктурно опремљена, саобраћајно приступачна и интегрисана у регионално окружење, са очуваним природним и културним наслеђем и квалитетном животном средином.

#### 1.1.6.2. Основни принципи просторног развоја

У циљу остваривања дефинисане дугорочне визије, најважнији принципи просторног развоја су:

* Одрживост, као општи принцип који мора бити примењен код свих активности;
* Јачање територијалне кохезије- остваривање уравнотеженог социо-економског развоја;
* Остваривање полицентричног територијалног развоја и јачање веза на релацији градски центар - рурално подручје;
* Формирање и јачање мреже центара заједнице насеља који могу да обезбеде развој руралног подручја;
* Јачање конкурентности и ефикасности привреде;
* Функционално повезивање са окружењем и јачање регионалних веза;
* Унапређивање саобраћајне доступности;
* Јачање културног иденитета и препознаљивости;
* Унапређивање заштите природног и културног наслеђа;
* Очување диверзитета и вредности предела;
* Превенција и заштита животне средине.

#### 1.1.6.3. Општа концепција

Општа концепција просторног развоја општине Ивањица заснива се изграђеној просторној структури проистеклој из досадашњег начина коришћења простора, уз усаглашавање са површинама посебне намене које представљају приоритете код одређивања начина коришћења подручја.

## 1.2. Планска решења просторног развоја

Стратешку пољопривредну активност представљају: сточарство, повртарство, воћарство- са акцентом на малинарство и шљиварство, као и шумарство и пчеларство.

Приоритетни правци просторне организације пољопривредне производње за територију општине Ивањица су следећи: за подручја до 500m н.в., водећу грану производње ће представљати повртарство, за подручја од 500-800m н.в., воћарство (малина и шљива), од 800-1000m н.в. приоритет ће представљати развој сточарства, а преко 1000m н.в. развој пољопривреде чини ће развој шумарства (шуме и печурке) и пчеларства.

*Приоритетна планска решења*

* Пренамена и искоришћавање браунфилд локације, *Darex D.О.О*., у постројење за прераду вуне и коже;
* Рециклажа старих задружних објеката и њихова пренамена у постројења за прераду млека и меса;
* Појачана сарадња са Техничком школом у Ивањици;
* Лоцирање сушара, хладњача и претоварних станица на стратешки најбољим локацијама у односу на општински центар ради равномерног развоја целокупне територије;
* Одредити локацију и отворити фабрику за производњу готових прехрамбених производа;
* Фокусирати се на очувању квалитета животне средине због планираног развијања пчеларства као пољопривредне гране;
* На свим површинама које су под ливадама и пашњацима, а немају дефинисаног власника, засадити медоносно цвеће;
* У већој мери користити шумско земљиште за гајење гљива;
* Унапређивање физичког капитала - ревитализација и модернизација постојећих прерађивачких капацитета и изградња нових, набавка опреме и механизације;
* Развој органске пољопривредне производње;
* Очување животне средине контролисаном употребом ђубрива и средстава за заштиту биља на пољопривредном земљишту;
* Усклађивање стандарда пољопривредног подручја са стандардима Европске уније;
* Развијање расадничке производње;
* Повећање организованог система сече шума, за потребе дрвне индустрије, али уз обавезну обнову биљних врста.

# 2. Графички прилог

## **2.1. Карта планираног стања**



**Коментар:** На Карти планираног стања, приказани су положаји насеља са њиховим наменама дефинисаним по вишекритеријумској анализи, као и положај планираних објеката (сушара, прерада дрвета, хладњаче, постројења за прераду млека и меса, постројења за прераду коже и вуне), у близини главних саобраћајница на територији Општине. Анализом карте, уочавамо да је највећи број насеља (27) најпогоднији за бављење сточарством. Десет насеља су најпогоднија за бављење воћарством, а углавном су та насеља сконцентрисана на северу општине. У насељима, Бедина Варош и Свештица, које су према нашим критеријумима препозната као насеља погодна за воћарство, ми у њима предвиђамо и откупна места са хладњачама. Разлог томе је њихова непосредна близина градском насељу Ивањица као и чињеница да су то приградска насеља. Северни део територије је знатно развијенији од јужног дела општине, где се налази парк природе Голија. У парку природе Голија видимо да је заступљеније шумарство у односу на остале културе. Такође, шумарство је главни тип производње заједно са пчеларством и гајењем гљива у још пет насеља. Овај део територије осукдева у инфраструктурним објектима што знатнто смањује ефикасност бављења пољопривредом. У насељима која се налазе у парку природе планирао је бављење шумарством тако да парк остане најмање деградиран. Буковица је једино насеље у којем је повртарство примарна активност. Поред повртарства, на територији овог насеља се налази и једина браунфилд локација чији би капацитети могли да се искористе као постројења за прераду коже и вуне. Западни део територије је изузетно хомоген по питању типа активности пољопривредне производње, тако да је у плану да се овај део територије третира на посебан начин формирарањем кластера, задруга и сл. У даљем плану је израда студија за проналажење селективним избором пољопривредних култура које се могу успешно гајити у постојећим условима на овом подручју, узимајући у обзир актуелне климатксе промене, као што су: пораст температуре, веће суше и неправилан распоред падавина.

# 3. Закључна разматрањa

Овај семинарски рад није класична анализа стања. У овом раду, комбинацијом емпиријских сазнања и егзактних података, понудили смо најбоља могућа решења за развој пољопривреде на територији општине Ивањица. Свако насеље је посебно анализирано кроз више параматера. Циљ је био да се укључе све гране пољопривреде и све пропратне привредне активности како би се постигао одрживи развој и достигла максимална економска ефикасност у сваком насељу.

Планирано позиционирање објеката у служби пољопривреде има за циљ да разбије доминанти утицај северног дела територије и доминације општинског центра Ивањица. Објекти су позиционирани тако да буду на магистралним путевима и буду подједнако приступачни општинском центру као и насељима ван општине које тај пут повезује са Ивањицом.

Закључили смо да методом вишекритеријумске анализе можемо постићи изузетно добре резултате, који су смислени и употребљиви. Верујемо да би резултат био квалитетнији уколико би се сваки од критеријума детаљније обрадио и анализирао за шта је потребан већи број људи и више времена.

# 4. Литература

1. Просторни план општине Ивањица, 2012. година
2. Годишњи програм пољопривредног земљишта општине Ивањица, 2021. година
3. Стаменковић, Ћ. С., Бачевић, М. Географија насеља. Универзитет у Београду: Географски факултет, 1992. година
4. Републички завод за статистику Србије: Књига 2. Становништво према старости и полу, по насељима.Београд, 2011. година
5. <https://srbijasume.rs/delovi/sg-golija-ivanjica/>